
	[bookmark: nev]BERKI PÉTER
berkipeti10@gmail.com
Sportszervező
BSc, 7. félév
Eszterházy Károly Katolikus Egyetem
Természettudományi Kar
	
[bookmark: _GoBack]






Témavezető:
	Széplaki Ildikó
tanársegéd, EKKE TTK




A TAO-rendszer szerepe a magyar sportfinanszírozásban, különös tekintettel a labdarúgásra

Kulcsszavak: Tao-rendszer, sportfinanszírozás, labdarúgás,
A kutatás célja a TAO-támogatások és egyéb állami, önkormányzati, valamint magánforrások hatásának feltárása a magyar labdarúgás finanszírozására, különös tekintettel az utánpótlás-nevelésre és a sportfejlesztésre. Az eredmények alapján a TAO-rendszer pozitívan járult hozzá a sportinfrastruktúra fejlesztéséhez, a sportszakemberek továbbképzéséhez és az utánpótlás-neveléshez, különösen a nagyobb kluboknál, ahol a források könnyebben elérhetők.
Az interjúk és kérdőívek eredményei megerősítették, hogy a TAO-támogatások az amatőr és profi labdarúgás közötti egyensúlyt is segítik, mivel az alacsonyabb osztályú klubok számára is fontos bevételi forrást jelentenek. Ugyanakkor az NB I-es klubok nagyobb mértékben támaszkodnak piaci és szponzori bevételekre, míg az alacsonyabb osztályok inkább állami támogatásokból működnek. A rendszer hosszú távú célokat is szolgál, bár alacsonyabb szinteken fokozott ellenőrzésre lenne szükség a források hatékonyabb felhasználása érdekében.
A TAO-rendszer hatékony működésének köszönhetően a sportlétesítmények állapota és a játékosok által érzékelt támogatás jelentősen javult. Ugyanakkor további fejlesztések szükségesek az iskolai testnevelés és a tömegsport támogatásában, valamint az amatőr klubok támogatásának ellenőrzésében. A kutatás eredményei alapján a magyar labdarúgás finanszírozását érdemes piaci alapúvá tenni, miközben az állami támogatások átláthatóságát és hatékonyságát is fokozni kell.



